THAI ส่งมอบความสุขให้น้องๆ โรงเรียน “ตชด. การบินไทย”
THAI ส่งมอบความสุขให้น้องๆ โรงเรียน ตชด. การบินไทย ในวันเด็กแห่งชาติ ปี 2563 ณ โรงเรียน ตชด. การบินไทย อำเภอคลองหาด จังหวัดสระแก้ว
11 ม.ค. 2563

บริษัท การบินไทย จำกัด (มหาชน) หรือ THAI โดยสมาคมสโมสรพนักงานการบินไทย จัดกิจกรรมเนื่องในโอกาสวันเด็กแห่งชาติ ปี 2563 โดยมี นายโอม พลาณิชย์ ผู้อำนวยการใหญ่ฝ่ายทรัพยากรบุคคล THAI ในฐานะอุปนายกสมาคมสโมสรพนักงานการบินไทย คนที่ 2 พร้อมด้วยกรรมการจากสมาคมสโมสรพนักงานการบินไทยและพนักงานจิตอาสา เป็นตัวแทนนำของขวัญจากพี่ๆ พนักงานการบินไทย อาทิ อุปกรณ์การศึกษา หนังสือ เสื้อผ้า ขนม และของเล่น ไปมอบให้กับเด็กนักเรียน
พร้อมมอบทุนการศึกษาเป็นขวัญกำลังใจให้แก่นักเรียนที่เรียนดี มีความประพฤติดี จำนวน 11 ทุน และมอบอุปกรณ์การศึกษาอื่นๆ ให้ทางโรงเรียนตำรวจตระเวนชายแดนการบินไทย (ตชด. การบินไทย) โดยมี ร้อยตำรวจเอกไพศาล​ ทบธรรม ผู้บังคับการก​องร้อยตำรวจตระเวนชายแดนที่​ 122 พร้อมด้วย ร้อยตำรวจเอกสุวรรณ​ ค้ำชู ครูใหญ่ คณะครู และนักเรียน รับมอบ ณ โรงเรียน ตชด. การบินไทย อำเภอคลองหาด จังหวัดสระแก้ว